Rastislav Pavlikovský

**Rastislav Pavlikovský** (* 2. marec 1977, Dubnica nad Váhom) je slovenský hokejový útočník, mladší brat Richarda Pavlikovského.

## Klubový hokej

 

 

 

 

S hokejom začínal v HK Spartak Dubnica, v extralige debutoval v sezóne 1993/94 v Dukle Trenčín. V priebehu ročníka 1995/96 odišiel do zámoria (OHL), ďalšiu sezónu znovu pôsobil v Trenčíne spolu s bratom, mužstvo získalo majstrovský titul po víťazstve nad HC Košice. Potom odohral tri roky v nižších zámorských súťažiach (IHL a AHL). Bol draftovaný v roku 1998 Ottawou Senators v 9. kole z 246. miesta.

Ročník 2000/01 začal vo fínskom Jokerite, dokončil vo švédskom HV71 Jönköping. V tomto mužstve pôsobil aj ďalšiu sezónu, počas ktorej musel brať tabletky proti bolesti kvôli zranenému ramenu. Po MS 2002 absolvoval operačný zákrok vo Švédsku, ktorý však nepomohol a tak 5. augusta 2002 podstúpil artroskopickú operáciu u lekára slovenskej reprezentácie MUDr. Dalimíra Jančoviča a MUDr. Vladimíra Ľuptáka.

Pred ročníkom 2002/03 podpísal zmluvu s mužstvom NHL Minnesota Wild, kvôli potrebnej rekonvalescencii však nemohol absolvovať prípravný kemp mužstva. Vedenie klubu ho po uzdravení poslalo do farmárskeho tímu Houston Aeros (AHL), kde zotrval celú sezónu, mužstvu pomohol vybojovať Calderov pohár.

Ďalšie tri roky odohral v Elitserien (Leksands IF, Mora IK a MoDo Hockey). Pred ročníkom 2006/07 uzavrel kontrakt so švajčiarskym Zürich SC Lions, kde odohral dve sezóny, v úvode druhej mal opäť problémy s ramenom a niekoľko zápasov vynechal. Mužstvo získalo majstrovský titul, vedenie mu však neponúklo novú zmluvu.

Pred ročníkom 2008/09 ho angažoval ruský klub Sibir Novosibirsk z KHL, od ďalšieho pôsobil opäť vo Švédsku, v Elitserien aj Allsvenskan.

Sezónu 2013/14 začal v Dukle Trenčín, po 12 zápasoch prestúpil do KalPa Kuopio vo fínskej SM-liige.

Pred sezónou 2016/17 sa stal členom obnoveného kádra mužov MHK Dubnica nad Váhom v 2. hokejovej lige SR. S klubom vyhral ligu. Klub zároveň postúpil do Budiš 1. hokejovej ligy SR.

### Klubová štatistika

## Reprezentácia

Reprezentoval Slovensko na majstrovstvách sveta v rokoch 2002 (zlato), 2004, 2006, 2009, ako aj na ZOH 2002 v Salt Lake City a Svetovom pohári 2004. Spolu odohral v reprezentácii **82** zápasov, strelil **15** gólov. Nosil dres číslo 19.

### Štatistika na významných podujatiach

*(štatistické údaje v článku sú z 28. mája 2014)*

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na svetový šampionát v lotyšskej Rige, bol centrom najproduktívnejšej slovenskej formácie s Marcelom Hossom a Mariánom Hossom. Strelil gól a zaznamenal 6 asistencií.

### [[Majstrovstvá sveta v ľadovom hokeji 2009|MS 2009]]
Tréner Ján Filc ho nominoval na MS 2009 vo Švajčiarsku Hral v druhej formácii na pozícii defenzívneho centra s krídlami Brankom Radivojevičom a Ladislavom Nagyom. Po zápase s Fínskom (prehra 1:2 po predĺžení) začal mať problémy s bolesťami krku a v ďalších zápasoch nehral. 

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejisti draftovaní NHL
Kategória:Hokejisti draftovaní klubom Ottawa Senators
Kategória:Slovenskí olympionici
Kategória:Hráči Dukly Trenčín
Kategória:Hráči MHK Dubnica nad Váhom
Kategória:Hráči Cincinnati Mighty Ducks	
Kategória:Hráči Philadelphia Phantoms
Kategória:Hráči Houston Aeros
Kategória:Hráči Jokerit Helsinki	
Kategória:Hráči Mora IK
Kategória:Hráči HV71 Jönköping
Kategória:Hráči Leksands IF
Kategória:Hráči Modo Hockey
Kategória:Hráči ZSC Zürich Lions
Kategória:Hráči Sibir Novosibirsk
Kategória:Hráči Örebro HK
Kategória:Hráči HC Litvínov
Kategória:Hráči KalPa Kuopio
Kategória:Účastníci MS v hokeji 2002
Kategória:Účastníci MS v hokeji 2004
Kategória:Účastníci MS v hokeji 2006
Kategória:Účastníci MS v hokeji 2009
Kategória:Majstri sveta v ľadovom hokeji
Kategória:Súrodenci v ľadovom hokeji
Kategória:Osobnosti z Dubnice nad Váhom
Kategória:Hráči Linköpings HC
Kategória:Hráči AIK IF Stockholm
Kategória:Hokejisti na Zimných olympijských hrách 2002